da en da nl ca da da da es da da da da da da da da sv da da da nn en en en en da en da da en da da da da da da da de da da da da da da da da da da da da da nl da en da da es nl da
I dag udbetales historiske 759 millioner kroner til lotterivinder
Det gigantiske beløb, som følger med dén Eurojackpot kupon købt i Blåvand ved Esbjerg, der i juli blev udtrukket til danmarkshistoriens største lotterigevinst, bliver i dag udbetalt.
Denne særlige tirsdag foretager man sig hos Danske Spil noget historisk; der vil der nemlig blive udbetalt præcis 759.318.630 kroner for en enkelt vinderkupon. Altså over trekvart milliarder skattefri kroner til indehaveren af selvsamme kupon. Præmieafgiften til staten på 134 millioner kroner har Danske Spil allerede betalt, så det er det fulde beløb, der med udbetalingen finder et nyt hjem.
”Vi er altid glade for at udbetale gevinster til dem, der vinder i vores lotterier, så i dag er en festdag her hos Danske Spil. Vi har aldrig udbetalt så mange penge på en gang før, så det er også en historisk dag for os. Nu er det op til den heldige vinder af pengene at beslutte, hvad første skridt skal være på denne første dag i resten af livet som yderst velhavende,” siger Malene Mølgaard, adm. direktør i Danske Lotteri Spil, som står bag Eurojackpot i Danmark.
I alt har Danske Spil udklækket mere end 4.000 millionærer, siden Lotto startede i 1989. Den historiske gevinst på 759 mio. kr. markerede millionær nummer 187, siden Eurojackpot havde premiere for lidt over ti år siden. Siden den rekordstore gevinst er der denne sommer kommet to nye Eurojackpot millionærer til, så det samlede tal er 189 nyslåede velhavere siden 2012.
I tiden efter den historiske trækning i uge 29 efterlyste Danske Spil indehaveren af den meget værdifulde kupon. Da den retmæssige ejer meldte sig, blev der givet kyndig rådgivning fra Danske Spils millionærrådgiver, som er statsautoriseret revisor og vant til at tale med vindere af store beløb om, hvordan man agerer i sådan en situation.
”Det er selvfølgelig livsomvæltende at vinde så mange penge. Det er derfor meget vigtigt for os at tage hånd om store vindere, så de får en god og tryg start på livet som millionærer - eller endda multimillionærer. Vi rådgiver dem om deres nye økonomiske situation, hvordan de får pengene til at række længst, og taler også med dem om de mere bløde emner. De fleste vindere vil gerne af med gæld og investere pengene fornuftigt, og det tilskynder vi. Vi minder ofte også vinderne om, at det skal kunne mærkes, at de har vundet, og at der kan være luft til at gøre noget sjovt og unyttigt med noget af gevinsten. Det råd er nok ikke så relevant netop i dette tilfælde, da det med 759 millioner kroner måske er svært at bruge hele beløbet kun på ting, der er styret af ren fornuft,” siger Malene Mølgaard.
Den næste trækning i Eurojackpot er tirsdag aften, hvor der er 63 mio. kr. i puljen. På grund af de to ugentlige trækninger, som ligger tirsdag og fredag, vokser puljen med over 100 millioner kroner hver uge. Der er spilstop til tirsdagens trækning kl. 19.00.
Eurojackpot havde premiere den 23. marts 2012 og trækkes fast hver tirsdag og fredag aften. Maksimumpuljen er 750 mio. kr.
Både spillere i Finland, Slovenien, Holland. Estland, Tyskland, Italien, Spanien, Norge. Sverige, Island, Letland, Litauen, Kroatien, Ungarn, Tjekkiet, Slovakiet og Danmark spiller med om de gigantiske puljer, som kan gøre europæiske Eurojackpot spillere til multimillionærer.
Den højeste danske gevinst blev vundet i 2022, hvor en heldig spiller vandt 759 millioner kroner. Kuponen blev købt i Meny i Blåvand.
De største lotterigevinster i danmarkshistorien
759.318.630 kroner, Eurojackpot, 2022, Blåvand
315.009.958 kroner, Eurojackpot, 2015, Helsingør
310.785.127 kroner, Eurojackpot, 2021, Roskilde
210.688.619 kroner, Eurojackpot, 2018, Kalundborg
206.913.776 kroner, Vikinglotto, 2020, Helsingør
148.183.435 kroner, Eurojackpot, 2017, Hjørring
140.358.416 kroner, Vikinglotto, 2016, Vejle.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
Vandt 5,3 millioner i Lotto: ’Så måtte vi lige en tur på rådhuset…’30.9.2022 08:30:00 CEST | Pressemeddelelse
En midaldrende mand fra Nordsjælland vandt 5,3 millioner i Lotto og ville afdrage på sit huslån: Men da han og kæresten ejede huset sammen, var der lige et teknisk – og romantisk - problem, han skulle have løst først…
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022